钦定古今图书集成/理学汇编/文学典/第251卷 > 张炎乐府指迷 > 《咏物》
## 钦定古今图书集成/理学汇编/文学典/第251卷 > 张炎乐府指迷 > 《咏物》

诗难于咏物，词为尤难。体认稍真，则拘而不畅，摹写
差远，则晦而不明。须要收纵联密，用事合题一段意
思全在结尾，斯为绝妙。如史邦卿《东风第一枝咏春
雪》云：“巧剪兰心，偷粘草甲。”《春雨》云：“做冷欺花，将烟困
柳，千里偷催春暮。尽日冥迷，愁里欲飞还住。惊粉重、
蝶宿西园，喜泥润、燕归南浦。最妨他、佳约风流，钿车
不至杜陵路。沉沉江上望极，还被春潮晚急，难寻官
渡。隐约遥峰，和泪谢娘眉妩。临断岸、新绿生时，是落
红、带愁流处。记当日、门掩梨花，剪灯深夜，语双双燕。”
《咏题》云：“过春社了。度帘幕中间，去年尘冷。”白石《齐天
乐赋促织》云：“庾郎先自吟愁赋，凄凄更闻私语。露湿
铜铺，苔侵石井，都是曾听伊处。哀音似诉。正思妇无
眠，起寻机杼。曲曲屏山，夜凉独自甚情绪。西窗又吟
暗雨，为谁频断续，相和砧杵。候馆吟秋，离宫吊月，别
有伤心无数。幽诗漫与。笑篱落呼灯，世间儿女。写入
素丝，一声声更苦。”皆全章精粹，所咏了然在目，且不
留滞于物。至于刘改之《咏指甲》词：“《沁园春》销薄春冰，
碾轻寒玉渐长渐湾见凤鞋泥污，畏人强剔，沈涎香
断，拨火轻翻。学抚瑶琴时复剪，更掬水鱼鳞波底寒。

划遍栏杆。每至相思沉吟处，又斜倚、朱唇皓齿间。风
流甚，把仙郎暗掏，不放春闲。”又《咏小脚》云：“洛浦凌波，
为谁微步，轻尘暗生。记踏花芳径，乱红不损，步苔幽
砌，嫩绿无痕。衬玉罗悭，销金样窄，载不起、盈盈一段
春。嬉游倦，笑教人款捻，微褪些跟。却有时自度歌声，
悄不觉、微尖点拍频。忆金莲移换，文鸳得侣，绣裀催
衮，舞凤轻分。懊恨深遮，牵情半露，时出没风前烟缕
裙。知何似，似一钩新月，浅碧笼云。”此词亦“工丽，但不
可与前作同日语。”